**PROCESVERBAL**

**Mbledhja e datës 23.02.2024**

Sotme datë 23.02.2024, ora 11:00, në Sallën e Mbledhjeve të Këshillit Bashkiak, u zhvillua mbledhja e radhës e Këshillit Bashkiak Kukës, në zbatim të ligjit 139/2015 ”Për Vetëqeverisjen vendore , “Rregulloren e funksionimit dhe organizimin të Këshillit Bashkiak” si dhe njoftimin e datës 16.02.2024. Në mbledhje morën pjesë : Albert Muja, Arjeta Zela, Astrit Dobrushi, Rubin Omuri, Bajr Bajra, Bledar Lleshaj, Arif Rexhmati, Hume Elezaj, Sami Mata**,** Gazmend Hallaçi, Erjon Brati, Musë Kastrati, Aurora Guska, Republika Tusha, Astrit Cengu,Halim Peca, Armida Rexhaj, Adelina Shllaku.

Kryetari i Këshillit hap mbledhjen. Lexon rendin e ditës.

1. Miratimi i procesverbalit të mbledhjes datë **26.01.2024.**
2. **Projektvendim** “Për dhënien e ndihmës ekonomike nga fondi 6%, **Janar 2024**”.
3. **Projektvendim** “Për dhënie pëlqimi në parim për dhënie me qira të pasurisë Nr. 2208, të llojit pyll (shkurre), pjesë të saj, konkretisht sipërfaqen prej 15 ha, pjesë e pasurisë në fshatin Kolsh, Njësia Administrative Kolsh, Bashkia Kukës. Fusha e përdorimit të pronës që jepet me qira të jetë: “Për ndërtim teleferik pasagjerësh ose linjë të tensionit, aerogjenerator dhe fotovoltaike (stacionet, bazamentet dhe objektet përkatëse)”.
4. **Projektvendim** “ Për dhënie me qira të fondit pyjor/kullosor me sipërfaqe prej 0.061 ha dhe 1.65 km rrugë për vendosjen e antenave të komunikimit të kompanisë të telefonisë celulare Vodafone Albania sh.a”
5. **Projektvendim** “Për miratimin e planit për parandalimin dhe shuarjen e zjarreve në fondin pyjor/kullosor në Bashkinë Kukës për vitin 2024”.
6. **Projektvendim** “ Për miratimin e shpërblimit për nxënësit e arsimit parauniversitar në institucionet arsimore publike që fituan Medaljen e Artë në vitin shkollor 2022-2023”.
7. **Projektvendim** “ Për shtesën në listën e projekteve prioritare për vitin 2024, të projektit të zbatimit për objektin: Ndërtim i rrjetit të kanalizimeve të ujërave të zeza të fshatit Bardhoc i Ri, Njësia Administrative Tërthore”.

Hidhet në votim rendi i ditës. Miratohet.

Propozohet shtesë në rend dite projektvendimi “Për miratimin e raportit të monitorimit të buxhetit të Bashkisë Kukës për periudhën Janar-Dhjetor 2023”.

Këshilli nuk e miraton kërkesën për shtesë në rend dite të këtij projektvendimi.

Shqyrtohet pika 1 e rendit të ditës. Nuk ka diskutime. Miratohet.

Shqyrtohet pika 2, Projektvendim“Për dhënien e ndihmës ekonomike nga fondi 6%, **Janar 2024**”.

Gazmend Hallaçi: Projektvendimi përmban listën e familjeve sipas njësive. Përfitojnë gjithsej 373 familje. Gjatë shqyrtimit në mbledhjen e komisionit u konstaua numër i njëjtë i përfituesve në krahasim me muajin paraardhës, por fondi i reduktuar.

Aurora Guska: Numri I familjeve përfituese është I njëjtë? Dua t’ju paraqes shqetësimin e një familje me 7-8 anëtarë, ku kryefamiljari është në burg dhe familja është hequr nga skema e përfitimit të ndihmës ekonomike.

Igert Kërxhaliu: Duhej të na kishin sjellë një vërtetim që kryefamiljari është në burg.

Aurora Guska: A ka punonjës social që orienton familjet për dokumentacionin?

Igert Kërxhaliu:- Po, janë punonjësit e shërbimit social.

Musë Kastrati: Të shihen familjet në nevojë. Nuk duhet t’I dëmtojmë këto familje. Të hiqen familjet që abuzojnë.

Projektvendimi hidhet në votim. Miratohet me të gjitha votat pro.

**Shqyrtohet pika 3,** projektvendim“Për dhënie pëlqimi në parim për dhënie me qira të pasurisë Nr. 2208, të llojit pyll (shkurre), pjesë të saj, konkretisht sipërfaqen prej 15 ha, pjesë e pasurisë në fshatin Kolsh, Njësia Administrative Kolsh, Bashkia Kukës. Fusha e përdorimit të pronës që jepet me qira të jetë: “Për ndërtim teleferik pasagjerësh ose linjë të tensionit, aerogjenerator dhe fotovoltaike (stacionet, bazamentet dhe objektet përkatëse).

Bledar Lleshaj: Si kryetar i Komisionit të Bujqësisë, Pyjeve, Mjedisit ju informoj se komisioni e ka shqyrtuar këtë projektvendim. Është pretenduar se ka një mbivendosje në hartë e cila duhet verifikuar nga ana e Drejtorisë së Administrimit të Pyjeve dhe kullotave. Ne si komision e kemi kaluar projektvendimin.

Astrit Dobrushi: Si anëtar i komisionit, duke qenë se mund të ketë mbivendosje, ne kemi kërkuar verifikimin dhe korrigjimin e hartës.

Sali Hallaçi: Veprimtaria kategorizohet e tillë. Anëtari i Këshillit ka një pretendim për mbivendosje. Në fakt nuk ka mbivendosje. Nëse vërtetohet se ka mbivendosje, është e korrigjueshme. Kjo mbetet për t’u verifikuar.

Aurora Guska: Sipërfaqja që jepet është pronësi shtet.

Astrit Dobrushi: Kërkojmë spostim të koordinatave.

Arif Rexhmati: A ka projekt për këtë sipërfaqe që do jepet në përdorim?

Sali Hallaçi: Ka kërkesë bazuar në Udhëzimin e Ministrit.

Astrit Cengu: Ne si Këshilll Bashkiak, a kemi dhënë në përdorim sipërfaqe të tjera në këtë zonë?

Arif Rexhmati: Nuk duhet të sjellim probleme mes banorëvë.

Kryetari i Këshillit: Ne kemi zhvilluar seancën e konsultimit publik ku është marrë dhe dakordësia e tyre. Hidhet në votim . Miratohet me 18 vota pro.

Shqyrtohet pika 4,Projektvendim “ Për dhënie me qira të fondit pyjor/kullosor me sipërfaqe prej 0.061 ha dhe 1.65 km rrugë për vendosjen e antenave të komunikimit të kompanisë të telefonisë celulare Vodafone Albania sh.a”.

Komisioni përkatës e ka kaluar edhe këtë projektvendim. Sali Hallaçi shpjegon detajet. Kontratat janë ekzistuese dhe do të rilidhen. Nuk kemi vendosje të antenave të reja. Nuk ka diskutime të tjera për këtë projektvendim. Miratohet me 18 vota pro.

Shqyrtohet pika 5 “Për miratimin e planit për parandalimin dhe shuarjen e zjarreve në fondin pyjor/kullosor në Bashkinë Kukës për vitin 2024”. Nuk ka diskutime. Miratohet me 18 vota pro.

Shqyrtohet pika 6“ Për miratimin e shpërblimit për nxënësit e arsimit parauniversitar në institucionet arsimore publike që fituan Medaljen e Artë në vitin shkollor 2022-2023”.

Shkëlqim Dulla: Janë 3 maturantë të Gjimnazit “Havzi Nela” të cilët kanë marrë medalje ari. Në pikëpamjen juridike, vlerësimi i tyre është i zgjidhur, pasi stimulimin jua ka dhënë ligji. Me anë të këtij projektvendimi ne po bëjmë një dhuratë honorifike nga ana e bashkisë.

Arif Rexhmati: Në pikëpamjen morale ne duhet të nxisim arsimin, ekselencën.

Sami Mata: Jam i mendimit që vlera e shpërblimit të jetë 100 000 lekë për secilin nxënës.

Miratohet shpërblimi 100 000 lekë me të gjitha votat pro.

Shqyrtohet pika 7“ Për shtesën në listën e projekteve prioritare për vitin 2024, të projektit të zbatimit për objektin: Ndërtim i rrjetit të kanalizimeve të ujërave të zeza të fshatit Bardhoc i Ri, Njësia Administrative Tërthore”.

Gazmend Hallaç shpjego se projektvendimi ka kaluar në mbledhjen e komisionit përkatës.

Albert Halili: Nëse keni projekte të gatshme për ujësjellësin, ju lutem t’i sillni. Gjithashtu edhe projekte për rrugët. . Do të kemi financime për ujësjellësin, rrugët, kanalizimet.

Arif Rexhmati: Të ndërhyhet në rrugët e lagjes së re. Gjithashtu, duhet të jetë në vëmendjen tonë edhe zgjedhja e kryepleqve të fshatrave.

Kemi një kërkesë për mbështetje financiare dhe kërkesë për emërtim sheshi të cilat trajtohen në fund të mbledhjes së këshillit.

Mbyllet mbledhja. Firmoset procesverbali.

**Kukës, datë 23.02.2024**

**SEKRETARI**  **KRYETARI**

Eridona Ramallari Albert Muja